Atacurile care încă omoară. Zeci de mii de americani s-au îmbolnăvit grav după atacurile de la 11 septembrie.
Peste 43.000 de americani s-au îmbolnăvit după atacurile de la 11 septembrie. Cel puţin 10.000 de oameni au fost diagnosticaţi cu cancer. Bolnavii s-au judecat 18 ani pentru a primi compensaţii.
Atacurile din 11 septembrie 2001 au reprezentat cea mai devastatoare lovitură pe tărâm American, de la Pearl Harbour încoace.2.977 de oameni au murit în acea zi, dintre care 2.606 doar în turnurile gemene.Poate nu ştii însă că cifrele au continuat să crească. Unul după altul, salvatorii care au intervenit în acea zi au început să se îmbolnăvească.Tâmplarul James Nolan a lucrat zi şi noapte la locul prăbuşirii turnurilor. S-a îmbolnăvit grav la plămâni."Eu încă trăiesc atacurile de la 11 septembrie. La fiecare şase luni, merg la spital la control. Merg la nişte doctori foarte buni, în clinici private", a declarat James Nolan.10.000 de americani s-au îmbolnăvit de cancer după atacuri, iar peste 2.000 dintre ei au murit.Au fost membri ai echipelor de intervenţie sau au lucrat la evacuarea resturilor de moloz în lunile ce au urmat."Atunci când Turnul de Nord şi cel de Sud s-au prăbuşit, au degajat o coloană enormă de praf, fum şi substanţe cancerigene. Colegii noştri sunt bolnavi, sunt pe moarte, iar unii au decedat deja. Iar eu nu cred că voi scăpa niciodată de cancer", a spus unul dintre cei care au lucrat în acele zile.După ani de luptă în tribunale, drepturile victimelor au fost recunoscute în final, în 2019. Congresul american a alocat 10 miliarde de dolari ca sumă iniţială plus fonduri nelimitate ulterior pentru cei afectaţi.